ઇન્ટરનેશનલ ડેસ્કઃ નોર્થ કોરિયાના સરમુખત્યાર કિમ જોંગ ઉન અને ચીનના પ્રેસિડન્ટ શી જિનપિંગ વચ્ચે મંગળવારે મુલાકાત થઇ હતી. ટ્રમ્પ સાથે ગત 12 જૂનના રોજ સિંગાપોરમાં સમિટ બાદ કિમ અચાનક જ ચીન પહોંચ્યા હતા. બે દિવસની આ મુલાકાતમાં નોર્થ કોરિયા અને ચીનના લીડર વચ્ચે આજે વિશ્વ શાંતિ અને કોરિયન પેન્નિનસુલામાં પરમાણુ નિઃશસ્ત્રીકરણ (ન્યૂક્લિયર ડિસઆર્મમેન્ટ) અંગે ચર્ચા થઇ હતી. આ સિવાય કિમે આજે મળેલી મીટિંગ દરમિયાન શી જિનપિંગને બીજિંગમાં ગોઠવાયેલા ચીનના અધિકારીઓને સહકાર આપવા ઉપરાંત કોરિયન પેન્નિનસુલામાં 'નવા ભવિષ્ય' વિશે ચર્ચા કરી હતી.